Муниципальное бюджетное дошкольное образовательное учреждение

«Детский сад «Чебурашка»

села Яльчики Яльчикского муниципального округа Чувашской Республики»

УТВЕРЖДАЮ

Заведующий МБДОУ ДС «Чебурашка»

О.А. Иванова

Сценарий праздника «Чăваш чăвашлăхпа илемлĕ», посвящённый дню чувашского языка для младшей группы

Составили и провели

воспитатели

1 квалификационной категории

Мудрецова Ольга Николаевна,

Шадрикова Светлана Алексеевна

Яльчики, 2024 год

Илемлетнĕ зала ачасем ушкăнпа кĕрсе сцена çине йĕркеленсе тăраççĕ.

**«Чăваш ташши» ташă**

**«Ак пуçлатпăр уява» юрă**

**Ертсе пыракан:** Сывлăх сунатпăр, курма килнĕ хăнасем. Паянхи уява эпир чăваш чĕлхине, чăваш йăли-йĕркине халаллатпăр.

Туссем калаçнă чух, тăван чĕлхемĕм,

Шур акăш тĕкĕ евĕр эс çемçе.

Санпа ман халăх чунĕ те илемлĕ,

Çÿрет çÿлте те çĕр çинче вĕçсе.

**Ачасем сăвăсем калаççĕ:**

**Анжелика**

Чăваш юррисем ылтăн пек,

Тĕнче юррисем хушшинче.

Чăваш ташшисем кĕмĕл пек,

Тĕнче ташшисем хушшинче.

**Кирилл**

Епле аван пÿплеме чăваш чĕлхипе,

Епле аван шÿтлеме чăваш чĕлхипе,

Епле аван юрлама чăваш чĕлхипе,

Епле аван ташлама чăваш юррипе!

**Мария**

Сан çинчен юрлатпăр юрă

Чаплă чăваш Ен.

Сан яту ытла та ырă,

Çав тери черчен.

**Эмилия**

Чăвашра нумай вăрман

Вăрманта ÿсет юман.

Улăп паттăр пек нихçан

Чăвашсем пуçа усман.

**София**

Тăван халăхран асли çук

Тăван халăхна хисепле!

Тăван чĕлхерен пахи çук

Чĕлхе кĕввине эс тимле!

**Ертсе пыракан**: Акă, хĕл сиввисем те итсе кайрĕç, çуркуннехи хевел çĕр çине ăшăрах та ăшăрах пăхать. Çуркунне çитсенех ĕлĕкхи вăхăтра ача-пăчасем те, çитĕннисем те вăййа тухнă. Кăнтăрла çерем çинче ачасем вылянă, каç пулсан вара çак вырăнах çитĕннисем тухнă та, вăйă карти тунă.

Ачасем, айтăр-ха, эпир те паян çакăнта вăйă карти уçар. Малтан вара çуркунне çинчен калаçса илер ха.

**«Çуркунне» юрă**

**Ачасем сăвăсем калаççĕ:**

**Герман**

Килчĕ ырă çуркунне

Килчĕ ячĕ ăшăтса.

Хĕвел савать тĕнчене

Хĕл ыйхинчен вăратса.

**Родион**

Шăнкăртатса шыв юхать

Çÿллĕ валак пуçĕнче.

Кĕмĕл пекех ялтăрать

Шывĕ хĕвел çуттинче.

**Яна**

Юр юлмарĕ таврара,

Кайрĕ пăрĕ çырмара.

Тăри-тăри, тара-ра,

Юхрĕ шывĕ çырмара.

**Дима**

Пултăм эпĕ вăрманта

Мĕскер куртăм- ха унта?

Тăри-тăри, тара-ра,

Пин-пин кайăк вăрманта.

**«Кайăксен сасси» запись**

**Ертсе пыракан:** Айтăр-ха, ачасем, вăйă пуçлар. Кам вăйă варрине ларать ха?

**«Ларать Ваня» вăйă (3-4 хутччен)**

**Ертсе пыракан**:

Анне! Ҫак ят чи çывăх,

Чи чаплă çĕр çинче.

Пурнать вăл ĕмĕр сывă

Кашни çын чĕринче.

Ачасем, тăван чĕлхене пире аннесем парнеленĕ. Анне çинчен юрă юрлар-ха.

**«Хыттăн-хыттăн юрă»**

**Ертсе пыракан**: Атте-аннене хисеплемелле, ачасем. Вĕсем сирĕн телейшĕн тăрăшаççĕ. Сирĕн те вĕсене итлемелле, яланах пулăшмалла. Эсир пулăшатăр-и аннĕрсене?

**«Пĕçеретĕп, пĕçереп» юрă**

**Ертсе пыракан:** Ачасем, эпир Раççей çĕр шывĕнче, Чăваш Республикинче пурăнатпăр,чăвашла калаçатпăр, чăвашла сăвăсем калатпăр, юрăсем юрлатпăр.

**Ачасем свăсем калаççĕ:**

**Егор**

Эп – чăваш ачи, саватăп

Чĕвĕл-чĕвĕл чĕлхене

Юратап сăвва, юрра та

Купăса та кĕслене.

**Валерия**

Эп – чăваш ачи, саватăп

Хамăрăн чăваш çĕрне.

Вăл сăпка та манн, кипке те

Ăна манмăп ĕмĕрне.

**Мирослав**

Чăваш юрри – кĕсле юрри,

Чăваш тĕрри – кун-çул тĕвви.

**Илья**

Юрататăп калаçмашкăн

Чăвашла та вырăсла.

Ик чĕлхе вăл ик ăс маншăн

Эп пуласшăн ик ăслах.

**Регина**

Ушкăнпа эпир ялан

Хыт кĕтетпĕр уява.

Юрăсем те вĕренетпĕр,

Сăвă калама пĕлетпĕр.

**Камилла**

Эпир кам? Эпир кам?

Асанне мăнукĕсем.

Эпир кам? Эпир кам?

Юрă-ташă ăстисем!

Ертсе пыракан: Тепĕр юрă юрласа илер-ха, ачасем.

**«Хураçкка» юрă**

**Ертсе пыракан**: вăйă картине малалла тăсар. «Сарă каччă» çинчен юрлар.

**«Сар каччă» вăйă**

**Ертсе пыракан:** Маттур, ачасем. Сире курса ларма та, сирĕнпе выляма та питĕ хаваслă. Юрлама та, ташлама та питĕ ăста эсир.

Çакăнпа пирĕн уяв вĕçленчĕ. Пурне те тавтапуç курма килнĕшĕн